Рудолф получава от баща си рано дипломатически задачи. На 25 август 1346 г. Рудолф участва в Битката при Креси на страната на френския крал Филип VI и след смъртта на бохемския крал Ян Люксембургски (26 август 1346) поема главното командване на немските помощни войски. Френският крал му подарява един трън с кръв от короната от тръни на Исус Христос. Рудолф поставя ценната реликва в построената от баща му базилика-капела в дворец Витенберг.